Ericu950/Stoicheia-meter-silver huggingface dataset:
ἡ δὲ Κλεοπάτρα τὰς μὲν θύρας οὐκ ἀνέῳξεν , ἐκ δὲ θυρίδων τινῶν φανεῖσα σειρὰς καὶ καλώδια καθίει .
καὶ τούτοις ἐναψάντων τὸν Ἀντώνιον ἀνεῖλκεν αὐτὴ καὶ δύο γυναῖκες , ἃς μόνας ἐδέξατο μεθ αὑτῆς εἰς τὸν τάφον .
οὐδὲν ἐκείνου λέγουσιν οἰκτρότερον γενέσθαι οἱ παραγενόμενοι θέαμα .
πεφυρμένος γὰρ αἵματι καὶ δυσθανατῶν εἵλκετο , τὰς χεῖρας ὀρέγων εἰς ἐκείνην καὶ παραιωρούμενος .
οὐ γὰρ ἦν γυναιξὶ ῥᾴδιον τὸ ἔργον , ἀλλὰ μόλις ἡ Κλεοπάτρα ταῖν χεροῖν ἐμπεφυκυῖα καὶ κατατεινομένη τῷ προσώπῳ τὸν δεσμὸν ἀνελάμβανεν , ἐπικελευομένων τῶν κάτωθεν αὐτῇ καὶ συναγωνιώντων .
δεξαμένη δὲ αὐτὸν οὕτως καὶ κατακλίνασα περιερρήξατο τε τοὺς πέπλους ἐπ αὐτῷ , καὶ τὰ στέρνα τυπτομένη καὶ σπαράττουσα ταῖς χερσί , καὶ τῷ προσώπῳ τοῦ αἵματος ἀναματτομένη , δεσπότην ἐκάλει καὶ ἄνδρα καὶ αὐτοκράτορα ·
καὶ μικροῦ δεῖν ἐπιλέληστο τῶν αὑτῆς κακῶν οἴκτῳ τῶν ἐκείνου .
καταπαύσας δὲ τὸν θρῆνον αὐτῆς Ἀντώνιος ᾔτησε πιεῖν οἶνον , εἴ τε διψῶν , εἴ τε συντομώτερον ἐλπίζων ἀπολυθήσεσθαι 0 1 .
πιὼν δὲ παρῄνεσεν αὐτῇ τὰ μὲν ἑαυτῆς , ἂν ᾖ μὴ μετ αἰσχύνης , σωτήρια τίθεσθαι , μάλιστα τῶν Καίσαρος ἑταίρων Προκληΐῳ πιστεύουσαν , αὐτὸν δὲ μὴ θρηνεῖν ἐπὶ ταῖς ὑστάταις μεταβολαῖς , ἀλλὰ μακαρίζειν ὧν ἔτυχε καλῶν , ἐπιφανέστατος ἀνθρώπων γενόμενος καὶ πλεῖστον ἰσχύσας καὶ νῦν οὐκ ἀγεννῶς Ῥωμαῖος ὑπὸ Ῥωμαίου κρατηθείς .
ὅσον δὲ ἀπολιπόντος αὐτοῦ Προκλήϊος ἧκε παρὰ Καίσαρος .
ἐπεὶ γὰρ ἑαυτὸν πατάξας ὁ Ἀντώνιος ᾤχετο πρὸς Κλεοπάτραν κομιζόμενος , Δερκεταῖός τις τῶν δορυφόρων λαβὼν τὸ ἐγχειρίδιον αὐτοῦ καὶ ἀποκρύψας ὑπεξῆλθε , καὶ δραμὼν πρὸς Καίσαρα πρῶτος ἤγγειλε τὴν Ἀντωνίου τελευτήν , καὶ τὸ ξίφος ἔδειξεν ᾑμαγμένον .
ὁ δὲ ὡς ἤκουσεν , ἐνδοτέρω τῆς σκηνῆς ἀποστὰς ἀπεδάκρυσεν ἄνδρα κηδεστὴν γενόμενον καὶ συνάρχοντα καὶ πολλῶν ἀγώνων καὶ πραγμάτων κοινωνόν .
εἶτα τὰς ἐπιστολὰς λαβὼν καὶ τοὺς φίλους καλέσας ἀνεγίνωσκεν ὡς εὐγνώμονα γράφοντος αὐτοῦ καὶ δίκαια φορτικὸς ἦν καὶ ὑπερήφανος ἀεὶ περὶ τὰς ἀποκρίσεις ἐκεῖνος .
ἐκ δὲ τούτου τὸν Προκλήϊον ἔπεμψε κελεύσας , ἢν δύνηται , μάλιστα τῆς Κλεοπάτρας ζώσης κρατῆσαι ·
καὶ γὰρ ἐφοβεῖτο περὶ τῶν χρημάτων , καὶ μέγα πρὸς δόξαν ἡγεῖτο τοῦ θριάμβου καταγαγεῖν ἐκείνην .
εἰς μὲν οὖν χεῖρας τῷ Προκληΐῳ συνελθεῖν οὐκ ἠθέλησεν ·
ἐγίνοντο δὲ λόγοι τῷ οἰκήματι προσελθόντος ἔξωθεν αὐτοῦ κατὰ θύρας ἐπιπέδους , ἀποκεκλειμένας μὲν ὀχυρῶς , φωνῇ δὲ διέξοδον ἐχούσας .
καὶ διελέχθησαν ἡ μὲν αἰτουμένη τοῖς παισὶ τὴν βασιλείαν , ὁ δὲ θαρρεῖν καὶ πάντα πιστεύειν Καίσαρι κελεύων 0 .
ὡς δὲ κατιδὼν τὸν τόπον ἀπήγγειλε Καίσαρι , Γάλλος μὲν ἐπέμφθη πάλιν ἐντευξόμενος αὐτῇ ·
καὶ πρὸς τὰς θύρας ἐλθὼν ἐπίτηδες ἐμήκυνε τὸν λόγον .
ἐν τούτῳ δὲ Προκλήϊος κλίμακος προστεθείσης διὰ τῆς θυρίδος εἰσῆλθεν ᾗ τὸν Ἀντώνιον αἱ γυναῖκες ἐδέξαντο .
καὶ πρὸς τὰς θύρας αὐτὰς εὐθύς , αἷς ἡ Κλεοπάτρα παρειστήκει προσέχουσα τῷ Γάλλῳ , κατέβαινεν ὑπηρέτας ἔχων δύο μεθ αὑτοῦ .
τῶν δὲ συγκαθειργμένων τῇ Κλεοπάτρᾳ γυναικῶν τῆς ἑτέρας ἀνακραγούσης , τάλαινα Κλεοπάτρα , ζωγρεῖ , μεταστραφεῖσα καὶ θεασαμένη τὸν Προκλήϊον ὥρμησε μὲν αὑτὴν πατάξαι ·
παρεζωσμένη γὰρ ἐτύγχανέ τι τῶν λῃστρικῶν ξιφιδίων ·
προσδραμὼν δὲ ταχὺ καὶ περισχὼν αὐτὴν ταῖς χερσὶν ἀμφοτέραις ὁ Προκλήϊος , ἀδικεῖς , εἶπεν , ὦ Κλεοπάτρα , καὶ σεαυτὴν καὶ Καίσαρα , μεγάλην ἀφαιρουμένη χρηστότητος ἐπίδειξιν αὐτοῦ , καὶ διαβάλλουσα τὸν πρᾳότατον ἡγεμόνων ὡς ἄπιστον καὶ ἀδιάλλακτον .
ἅμα δὲ καὶ τὸ ξίφος αὐτῆς παρείλετο , καὶ τὴν ἐσθῆτα , μὴ κρύπτοι τι φάρμακον , ἐξέσεισεν .
ἐπέμφθη δὲ καὶ παρὰ Καίσαρος τῶν ἀπελευθέρων Ἐπαφρόδιτος , ᾧ προσετέτακτο ζῶσαν αὐτὴν φυλάττειν ἰσχυρῶς ἐπιμελόμενον , τ ἆλλα δὲ πρὸς τὸ ῥᾷστον ἐνδιδόναι καὶ ἥδιστον .
αὐτὸς δὲ Καῖσαρ εἰσήλαυνεν εἰς τὴν πόλιν , Ἀρείῳ τῷ φιλοσόφῳ προσδιαλεγόμενος καὶ τὴν δεξιὰν ἐνδεδωκώς , ἵνα εὐθὺς ἐν τοῖς πολίταις περίβλεπτος εἴη καὶ θαυμάζοιτο τιμώμενος ὑπ αὐτοῦ διαπρεπῶς .
εἰς δὲ τὸ γυμνάσιον εἰσελθὼν καὶ ἀναβὰς ἐπὶ βῆμά τι πεποιημένον , ἐκπεπληγμένων ὑπὸ δέους τῶν ἀνθρώπων καὶ προσπιπτόντων , ἀναστῆναι κελεύσας ἔφη πάσης αἰτίας τὸν δῆμον ἀφιέναι , πρῶτον μὲν διὰ τὸν κτίστην Ἀλέξανδρον ·
δεύτερον δὲ τῆς πόλεως θαυμάζων τὸ κάλλος καὶ τὸ μέγεθος 0 ·
τρίτον δὲ Ἀρείῳ τῷ ἑταίρῳ χαριζόμενος 0 .
ταύτης δὴ τῆς τιμῆς ἔτυχε παρὰ Καίσαρος Ἄρειος , καὶ τῶν ἄλλων ἐξῃτήσατο συχνούς ·
ὧν ἦν καὶ Φιλόστρατος , ἀνὴρ εἰπεῖν μὲν ἐξ ἐπιδρομῆς τῶν πώποτε σοφιστῶν ἱκανώτατος , εἰσποιῶν δὲ μὴ προσηκόντως ἑαυτὸν τῇ Ἀκαδημείᾳ .
διὸ καὶ Καῖσαρ αὐτοῦ βδελυττόμενος τὸν τρόπον οὐ προσίετο τὰς δεήσεις .
ὁ δὲ πώγωνα πολιὸν καθεὶς καὶ φαιὸν ἱμάτιον περιβαλόμενος ἐξόπισθεν Ἀρείῳ παρηκολούθει , τοῦτον ἀεὶ τὸν στίχον ἀναφθεγγόμενος ·
σοφοὶ σοφοὺς σώζουσιν , ἂν ὦσιν σοφοί .
πυθόμενος δὲ Καῖσαρ , καὶ τοῦ φθόνου μᾶλλον Ἄρειον ἢ τοῦ δέους Φιλόστρατον ἀπαλλάξαι βουλόμενος , διῆκε 0 .
τῶν δὲ Ἀντωνίου παίδων ὁ μὲν ἐκ Φουλβίας Ἄντυλλος ὑπὸ Θεοδώρου τοῦ παιδαγωγοῦ παραδοθεὶς ἀπέθανε ·
καὶ τὴν κεφαλὴν αὐτοῦ τῶν στρατιωτῶν ἀποτεμόντων , ὁ παιδαγωγὸς ἀφελὼν ὃν ἐφώρει περὶ τῷ τραχήλῳ πολυτιμότατον λίθον εἰς τὴν ζώνην κατέρραψεν ·
ἀρνησάμενος δὲ καὶ φωραθεὶς ἀνεσταυρώθη .
τὰ δὲ Κλεοπάτρας παιδία φρουρούμενα μετὰ τῶν τρεφόντων ἐλευθέριον εἶχε δίαιταν .
καισαρίωνα δὲ τὸν ἐκ Καίσαρος γεγονέναι λεγόμενον ἡ μὲν μήτηρ ἐξέπεμψε μετὰ χρημάτων πολλῶν εἰς τὴν Ἰνδικὴν δι Αἰθιοπίας , ἕτερος δὲ παιδαγωγὸς ὅμοιος Θεοδώρῳ Ῥόδων ἀνέπεισεν ἐπανελθεῖν , ὡς Καίσαρος αὐτὸν ἐπὶ βασιλείαν καλοῦντος .
βουλευομένου δὲ Καίσαρος Ἄρειον εἰπεῖν λέγουσιν ·
οὐκ ἀγαθὸν πολυκαισαρίη 0 .
τοῦτον μὲν οὖν ὕστερον ἀπέκτεινε μετὰ τὴν Κλεοπάτρας τελευτήν .
ἀντώνιον δὲ πολλῶν αἰτουμένων θάψαι καὶ βασιλέων καὶ στρατηγῶν , οὐκ ἀφείλετο Κλεοπάτρας τὸ σῶμα Καῖσαρ , ἀλλὰ ἐθάπτετο ταῖς ἐκείνης χερσὶ πολυτελῶς καὶ βασιλικῶς , πᾶσιν ὡς ἐβούλετο χρῆσθαι λαβούσης .
ἐκ δὲ λύπης ἅμα τοσαύτης καὶ ὀδύνης ʽἀνεφλέγμηνε γὰρ αὐτῆς τὰ στέρνα τυπτομένης καὶ ἥλκωτὀ πυρετῶν ἐπιλαβόντων ἠγάπησε τὴν πρόφασιν , ὡς ἀφεξομένη τροφῆς διὰ τοῦτο καὶ παραλύσουσα τοῦ ζῆν ἀκωλύτως ἑαυτήν .
ἦν δὲ ἰατρὸς αὐτῇ συνήθης Ὄλυμπος , ᾧ φράσασα τ ἀληθὲς ἐχρῆτο συμβούλῳ καὶ συνεργῷ τῆς καθαιρέσεως , ὡς αὐτὸς ὁ Ὄλυμπος εἴρηκεν ἱστορίαν τινὰ τῶν πραγμάτων τούτων ἐκδεδωκώς .
ὑπονοήσας δὲ Καῖσαρ ἀπειλὰς μέν τινας αὐτῇ καὶ φόβους περὶ τῶν τέκνων προσέβαλλεν , οἷς ἐκείνη καθάπερ μηχανήμασιν ὑπηρείπετο καὶ παρεδίδου τὸ σῶμα θεραπεύειν καὶ τρέφειν τοῖς χρῄζουσιν .
ἧκε δὲ καὶ αὐτὸς ἡμέρας ὀλίγας διαλιπὼν ἐντευξόμενος αὐτῇ καὶ παρηγορήσων .
ἡ δὲ ἔτυχε μὲν ἐν στιβάδι κατακειμένη ταπεινῶς , εἰσιόντι δ αὐτῷ μονοχίτων ἀναπηδήσασα προσπίπτει , δεινῶς μὲν ἐξηγριωμένη κεφαλὴν καὶ πρόσωπον , ὑπότρομος δὲ τῇ φωνῇ καὶ συντετηκυῖα ταῖς ὄψεσιν .
ἦν δὲ πολλὰ καὶ τῆς περὶ τὸ στέρνον αἰκίας καταφανῆ ·
καὶ ὅλως οὐθὲν ἐδόκει τὸ σῶμα τῆς ψυχῆς ἔχειν βέλτιον .
ἡ μέντοι χάρις ἐκείνη καὶ τὸ τῆς ὥρας ἰταμὸν οὐ κατέσβεστο παντάπασιν , ἀλλὰ καὶπερ οὕτως διακειμένης ἔνδοθέν ποθεν ἐξέλαμπε καὶ συνεπεφαίνετο τοῖς κινήμασι τοῦ προσώπου .
κελεύσαντος δὲ τοῦ Καίσαρος αὐτὴν κατακλιθῆναι καὶ πλησίον αὐτοῦ καθίσαντος , ἥψατο μέν τινος δικαιολογίας εἰς ἀνάγκην καὶ φόβον Ἀντωνίου τὰ πεπραγμένα τρεπούσης , ἐνισταμένου δὲ πρὸς ἕκαστον αὐτῇ τοῦ Καίσαρος ἐξελεγχομένη ταχὺ πρὸς οἶκτον μεθηρμόσατο καὶ δέησιν , ὡς δή τις ἂν μάλιστα τοῦ ζῆν περιεχομένη .
τέλος δὲ τοῦ πλήθους τῶν χρημάτων ἀναγραφὴν ἔχουσα προσέδωκεν αὐτῷ ·
σελεύκου δέ τινος τῶν ἐπιτρόπων ἐλέγχοντος ὡς ἔνια κρύπτουσαν καὶ διακλέπτουσαν , ἀναπηδήσασα καὶ τῶν τριχῶν αὐτοῦ λαβομένη πολλὰς ἐνεφόρει τῷ προσώπῳ πληγάς .
τοῦ δὲ Καίσαρος μειδιῶντος καὶ καταπαύοντος αὐτήν , ἀλλ οὐ δεινόν , εἶπεν , ὦ Καῖσαρ , εἰ σὺ μὲν ἠξίωσας ἀφικέσθαι πρὸς ἐμὲ καὶ προσειπεῖν οὕτω πράττουσαν , οἱ δὲ δοῦλοί μου κατηγοροῦσιν εἴ τι τῶν γυναικείων ἀπεθέμην , οὐκ ἐμαυτῇ δήπουθεν , ἡ τάλαινα , κόσμον , ἀλλ ὅπως Ὀκταουία καὶ Λιβίᾳ τῇ σῇ μικρὰ δοῦσα δι ἐκείνων ἵλεώ σου τύχοιμι καὶ πραοτέρου 0 ;
τούτοις ὁ Καῖσαρ ἥδετο , παντάπασιν αὐτὴν φιλοψυχεῖν οἰόμενος .
εἰπὼν οὖν ὅτι καὶ ταῦτα ἐπιτρέπει καὶ τ ἆλλα πάσης ἐλπίδος αὐτῇ χρήσεται λαμπρότερον , ᾤχετο ἀπιών , ἐξηπατηκέναι μὲν οἰόμενος , ἐξηπατημένος δὲ μᾶλλον .
ἦν δὲ Κορνήλιος Δολοβέλλας ἐπιφανὴς νεανίσκος ἐν τοῖς Καίσαρος ἑταίροις .
οὗτος εἶχε πρὸς τὴν Κλεοπάτραν οὐκ ἀηδῶς ·
καὶ τότε χαριζόμενος αὐτῇ δεηθείσῃ κρύφα πέμψας ἐξήγγειλεν ὡς αὐτὸς μὲν ὁ Καῖσαρ ἀναζεύγνυσι πεζῇ διὰ Συρίας , ἐκείνην δὲ μετὰ τῶν τέκνων ἀποστέλλειν εἰς τρίτην ἡμέραν ἔγνωκεν .
ἡ δὲ ἀκούσασα ταῦτα πρῶτον μὲν ἐδεήθη Καίσαρος ὅπως αὐτὴν ἐάσῃ χοὰς ἐπενεγκεῖν Ἀντωνίῳ ·
καὶ συγχωρήσαντος ἐπὶ τὸν τάφον κομισθεῖσα καὶ περιπεσοῦσα τῇ σορῷ μετὰ τῶν συνήθων γυναικῶν , ὦ φίλε Ἀντώνιε , εἶπεν , ἔθαπτον μέν δε πρώην ἔτι χερσὶν ἐλευθέραις , σπένδω δὲ νῦν αἰχμάλωτος οὖσα , καὶ φρουρουμένη μή τε κοπετοῖς μή τε θρήνοις αἰκίσασθαι τὸ δοῦλον τοῦτο σῶμα καὶ τηρούμενον ἐπὶ τοὺς κατὰ σοῦ θριάμβους .
ἄλλας δὲ μὴ προσδέχου τιμὰς ἢ χοάς ·
ἀλλ αὗταί σοι τελευταῖαι Κλεοπάτρας ἀγομένης 0 .
ζῶντας μὲν γὰρ ἡμᾶς οὐθὲν ἀλλήλων διέστησε , κινδυνεύομεν δὲ τῷ θανάτῳ διαμείψασθαι τοὺς τόπους ·
σὺ μὲν ὁ Ῥωμαῖος ἐνταῦθα κείμενος , ἐγὼ δ ἡ δύστηνος ἐν Ἰταλίᾳ , τοσοῦτο τῆς σῆς μεταλαβοῦσα χώρας μόνον 0 1 .
ἀλλ εἰ δή τις τῶν ἐκεῖ θεῶν ἀλκὴ καὶ δύναμις  οἱ γὰρ ἐνταῦθα πρ οὔδωκαν ἡμᾶς  , μὴ πρόῃ ζῶσαν τὴν σεαυτοῦ γυναῖκα , μη δ ἐν ἐμοὶ περΐδῃς θριαμβευόμενον σεαυτόν , ἀλλ ἐνταῦθά με κρύψον μετὰ σεαυτοῦ καὶ σύνθαψον , ὡς ἐμοὶ μυρίων κακῶν ὄντων οὐδὲν οὕτω μέγα καὶ δεινόν ἐστιν ὡς ὁ βραχὺς οὗτος χρόνος ὃν σοῦ χωρὶς ἔζηκα 0 .
τοιαῦτα ὀλοφυραμένη καὶ στέψασα καὶ κατασπασαμένη τὴν σορὸν ἐκέλευσεν αὑτῇ λουτρὸν γενέσθαι .
λουσαμένη δὲ καὶ κατακλιθεῖσα λαμπρὸν ἄριστον ἠρίστα .
καί τις ἧκεν ἀπ ἀγροῦ κίστην τινὰ κομίζων ·
τῶν δὲ φυλάκων ὅ τι φέροι πυνθανομένων ἀνοίξας καὶ ἀφελὼν τὰ θρῖα σύκων ἐπίπλεων τὸ ἀγγεῖον ἔδειξε .
θαυμασάντων δὲ τὸ κάλλος καὶ τὸ μέγεθος μειδιάσας παρεκάλει λαβεῖν ·
οἱ δὲ πιστεύσαντες ἐκέλευον εἰσενεγκεῖν .
μετὰ δὲ τὸ ἄριστον ἡ Κλεοπάτρα δέλτον ἔχουσα γεγραμμένην καὶ κατασεσημασμένην ἀπέστειλε πρὸς Καίσαρα , καὶ τοὺς ἄλλους ἐκποδὼν ποιησαμένη πλὴν τῶν δυεῖν ἐκείνων γυναικῶν τὰς θύρας ἔκλεισε .
καῖσαρ δὲ λύσας τὴν δέλτον , ὡς ἐνέτυχε λιταῖς καὶ ὀλοφυρμοῖς δεομένης αὐτὴν σὺν Ἀντωνίῳ θάψαι , ταχὺ συνῆκε τὸ πεπραγμένον .
καὶ πρῶτον μὲν αὐτὸς ὥρμησε βοηθεῖν , ἔπειτα τοὺς σκεψομένους κατὰ τάχος ἔπεμψεν .
ἐγεγόνει δ ὀξὺ τὸ πάθος .
δρόμῳ γὰρ ἐλθόντες καὶ τοὺς μὲν φυλάττοντας οὐδὲν ᾐσθημένους καταλαβόντες , τὰς δὲ θύρας ἀνοίξαντες , εὗρον αὐτὴν τεθνηκυῖαν ἐν χρυσῇ κατακειμένην κλίνῃ , κεκοσμημένην βασιλικῶς .
τῶν δὲ γυναικῶν ἡ μὲν Εἰρὰς λεγομένη πρὸς τοῖς ποσὶν ἀπέθνησκεν , ἡ δὲ Χάρμιον ἤδη σφαλλομένη καὶ καρηβαροῦσα κατεκόσμει τὸ διάδημα τὸ περὶ τὴν κεφαλὴν αὐτῆς .
εἰπόντος δέ τινος ὀργῇ 0 ·
καλὰ ταῦτα , Χάρμιον 0 ·
κάλλιστα μὲν οὖν , ἔφη , καὶ πρέποντα τῇ τοσούτων ἀπογόνῳ βασιλέων 0 .
πλέον δὲ οὐδὲν εἶπεν , ἀλλ αὐτοῦ παρὰ τὴν κλίνην ἔπεσε .
λέγεται δὲ τὴν ἀσπίδα κομισθῆναι σὺν τοῖς σύκοις ἐκείνοις καὶ τοῖς θρίοις ἄνωθεν ἐπικαλυφθεῖσαν , οὕτω γὰρ τὴν Κλεοπάτραν κελεῦσαι , μη δὲ αὐτῆς ἐπισταμένης τῷ σώματι προσπεσεῖν τὸ θηρίον ·
ὡς δὲ ἀφαιροῦσα τῶν σύκων εἶδεν , εἰπεῖν ·
ἐνταῦθα ἦν ἄρα τοῦτο ·
καὶ τὸν βραχίονα παρασχεῖν τῷ δήγματι γυμνώσασαν .
οἱ δὲ τηρεῖσθαι μὲν ἐν ὑδρίᾳ τὴν ἀσπίδα καθ̔ειργμένην φάσκουσιν , ἠλακάτῃ δέ τινι χρυσῇ τῆς Κλεοπάτρας ἐκκαλουμένης αὐτὴν καὶ διαγριαινούσης ὁρμήσασαν ἐμφῦναι τῷ βραχίονι .
τὸ δὲ ἀληθὲς οὐδεὶς οἶδεν ·
ἐπεὶ καὶ φάρμακον αὐτὴν ἐλέχθη φορεῖν ἐν κνηστίδι κοίλῃ , τὴν δὲ κνηστίδα κρύπτειν τῇ κόμῃ ·
πλὴν οὔ τε κηλὶς ἐξήνθησε τοῦ σώματος οὔ τε ἄλλο φαρμάκου σημεῖον 0 .
οὐ μὴν οὐ δὲ τὸ θηρίον ἐντὸς ὤφθη , συρμοὺς δέ τινας αὐτοῦ παρὰ θάλασσαν , ᾗ τὸ δωμάτιον ἀφεώρα καὶ θυρίδες ἦσαν , ἰδεῖν ἔφασκον .
ἔνιοι δὲ καὶ τὸν βραχίονα τῆς Κλεοπάτρας ὀφθῆναι δύο νυγμὰς ἔχοντα λεπτὰς καὶ ἀμυδράς ·
οἷς ἔοικε πιστεῦσαι καὶ ὁ Καῖσαρ .
ἐν γὰρ τῷ θριάμβῳ τῆς Κλεοπάτρας αὐτῆς εἴδωλον ἐκομίζετο καὶ τῆς ἀσπίδος ἐμπεφυκυίας .
ταῦτα μὲν οὖν οὕτω λέγεται γενέσθαι .
καῖσαρ δέ , καίπερ ἀχθεσθεὶς ἐπὶ τῇ τελευτῇ τῆς γυναικός , ἐθαύμασε τὴν εὐγένειαν αὐτῆς ·
καὶ ταφῆναι τὸ σῶμα σὺν Ἀντωνίῳ λαμπρῶς καὶ βασιλικῶς ἐκέλευσεν .
ἐντίμου δὲ καὶ τὰ γύναια κηδείας ἔτυχεν αὐτοῦ προστάξαντος .
ἐτελεύτησε δὲ Κλεοπάτρα μὲν ἑνὸς δέοντα τεσσαράκοντα ἔτη βιώσασα , καὶ τούτων δύο καὶ εἴκοσι βασιλεύσασα , συνάρξασα δὲ Ἀντωνίῳ πλείω τῶν δεκατεσσάρων .
ἀντώνιον δὲ οἱ μὲν ἕξ , οἱ δὲ τρισὶ τὰ πεντήκοντα ὑπερβαλεῖν φασιν 0 .
αἱ μὲν οὖν Ἀντωνίου καθῃρέθησαν εἰκόνες , αἱ δὲ Κλεοπάτρας κατὰ χώραν ἔμειναν , Ἀρχιβίου τινὸς τῶν φίλων αὐτῆς δισχίλια τάλαντα Καίσαρι δόντος , ἵνα μὴ τὸ αὐτὸ ταῖς Ἀντωνίου πάθωσιν .
ἀντωνίου δὲ γενεὰν ἀπολιπόντος ἐκ τριῶν γυναικῶν ἑπτὰ παῖδας , ὁ πρεσβύτατος Ἄντυλλος ὑπὸ Καίσαρος ἀνῃρέθη μόνος ·
τοὺς λοιποὺς δὲ Ὀκταουία παραλαβοῦσα μετὰ τῶν ἐξ ἑαυτῆς ἔθρεψε .
καὶ Κλεοπάτραν μὲν τὴν ἐκ Κλεοπάτρας Ἰόβᾳ τῷ χαριεστάτῳ βασιλέων συνῴκισεν , Ἀντώνιον δὲ τὸν ἐκ Φουλβίας οὕτω μέγαν ἐποίησεν ὥστε τὴν πρώτην παρὰ Καίσαρι τιμὴν Ἀγρίππου , τὴν δὲ δευτέραν τῶν Λιβίας παίδων ἐχόντων , τρίτον εἶναι καὶ δοκεῖν Ἀντώνιον 0 .
ἐκ δὲ Μαρκέλλου δυεῖν αὐτῇ θυγατέρων οὐσῶν , ἑνὸς δὲ υἱοῦ Μαρκέλλου , τοῦτον μὲν ἅμα παῖδα καὶ γαμβρὸν ἐποιήσατο Καῖσαρ , τῶν δὲ θυγατέρων Ἀγρίππᾳ τὴν ἑτέραν ἔδωκεν .
ἐπεὶ δὲ Μάρκελλος ἐτελεύτησε κομιδῆ νεόγαμος καὶ Καίσαρι γαμβρὸν ἔχοντα πίστιν οὐκ εὔπορον ἦν ἐκ τῶν ἄλλων φίλων ἑλέσθαι , λόγον ἡ Ὀκταουία προσήνεγκεν ὡς χρὴ τὴν Καίσαρος θυγατέρα λαβεῖν Ἀγρίππαν , ἀφέντα τὴν ἑαυτῆς .
πεισθέντος δὲ Καίσαρος πρῶτον , εἶτα Ἀγρίππου , τὴν μὲν αὑτῆς ἀπολαβοῦσα συνῴκισεν Ἀντωνίῳ , τὴν δὲ Καίσαρος Ἀγρίππας ἔγημεν .
ἀπολειπομένων δὲ τῶν Ἀντωνίου καὶ Ὀκταουίας δυεῖν θυγατέρων τὴν μὲν Δομίτιος Ἀηνόβαρβος ἔλαβε , τὴν δὲ σωφροσύνῃ καὶ κάλλει περιβόητον Ἀντωνίαν Δροῦσος , ὁ Λιβίας υἱός , πρόγονος δὲ Καίσαρος 0 .
ἐκ τούτων ἐγένετο Γερμανικὸς καὶ Κλαύδιος ·
ὧν Κλαύδιος μὲν ὕστερον ἦρξε , τῶν δὲ Γερμανικοῦ παίδων Γάϊος μὲν ἄρξας ἐπιφανῶς οὐ πολὺν χρόνον ἀνῃρέθη μετὰ τέκνου καὶ γυναικός , Ἀγριππίνα δὲ υἱὸν ἐξ Ἀηνοβάρβου Λεύκιον Δομίτιον ἔχουσα Κλαυδίῳ Καίσαρι συνῴκησε .
καὶ θέμενος τὸν υἱὸν αὐτῆς Κλαύδιος Νέρωνα Γερμανικὸν προσωνόμασεν .
οὗτος ἄρξας ἐφ ἡμῶν ἀπέκτεινε τὴν μητέρα καὶ μικρὸν ἐδέησεν ὑπὸ ἐμπληξίας καὶ παραφροσύνης ἀνατρέψαι τὴν Ῥωμαίων ἡγεμονίαν , πέμπτος ἀπὸ Ἀντωνίου κατ ἀριθμὸν διαδοχῆς γενόμενος .
ἐπεὶ τοίνυν μεγάλαι περὶ ἀμφοτέρους γεγόνασι μεταβολαί , πρῶτον τὰ τῆς δυνάμεως καὶ τῆς ἐπιφανείας σκοπῶμεν , ὅτι τῷ μὲν ἦν πατρῷα καὶ προκατειργασμένα , μέγιστον ἰσχύσαντος Ἀντιγόνου τῶν διαδόχων καὶ πρὸ τοῦ Δημήτριον ἐν ἡλικίᾳ γενέσθαι τὰ πλεῖστα τῆς Ἀσίας ἐπελθόντος καὶ κρατήσαντος ·
ἀντώνιος δὲ χαρίεντος μὲν ἄλλως , ἀπολέμου δὲ καὶ μέγα μηδὲν εἰς δόξαν αὐτῷ καταλιπόντος γενόμενος πατρός , ἐπὶ τὴν Καίσαρος ἐτόλμησεν ἀρχήν , οὐδὲν αὐτῷ κατὰ γένος προσήκουσαν , ἐλθεῖν , καὶ τοῖς ἐκείνῳ προπεπονημένοις αὐτὸς ἑαυτὸν εἰσεποίησε διάδοχον .
καὶ τοσοῦτον ἴσχυσεν , ἐκ μόνων τῶν περὶ αὐτὸν ὑπαρχόντων ὁρμώμενος , ὥστε δύο μοίρας τὰ σύμπαντα ποιησάμενος τὴν ἑτέραν ἑλέσθαι καὶ λαβεῖν τὴν ἐπιφανεστέραν , ἀπὼν δὲ αὐτὸς ὑπηρέταις τε καὶ ὑποστρατήγοις Πάρθους τε νικῆσαι πολλάκις καὶ τὰ περὶ Καύκασον ἔθνη βάρβαρα μέχρι τῆς Κασπίας ὤσασθαι θαλάσσης .
μαρτύρια δὲ τοῦ μεγέθους αὐτῷ καὶ δι ἃ κακῶς ἀκούει 0 .
δημητρίῳ μὲν γὰρ ὁ πατὴρ ἠγάπησε τὴν Ἀντιπάτρου Φίλαν ὡς κρείττονα συνοικῆσαι παρ ἡλικίαν , Ἀντωνίῳ δὲ ὁ Κλεοπάτρας γάμος ὄνειδος ἦν , γυναικὸς ὑπερβαλομένης δυνάμει καὶ λαμπρότητι πάντας πλὴν Ἀρσάκου τοὺς καθ αὑτὴν βασιλεῖς .
ἀλλ οὕτως ἐποίησε μέγαν ἑαυτὸν ὥστε τοῖς ἄλλοις μειζόνων ἢ ἐβούλετο δοκεῖν ἄξιος 0 .
ἡ μέντοι προαίρεσις , ἀφ ἧς ἐκτήσαντο τὴν ἀρχήν , ἄμεμπτος ἐπὶ τοῦ Δημητρίου , κρατεῖν καὶ βασιλεύειν ἀνθ ρώπων εἰθισμένων κρατεῖσθαι καὶ βασιλεύεσθαι ζητοῦντος , ἡ δ Ἀντωνίου χαλεπὴ καὶ τυραννική , καταδουλουμένου τὸν Ῥωμαίων δῆμον ἄρτι διαφυγόντα τὴν ὑπὸ Καίσαρι μοναρχίαν 0 1 .
ὃ δ οὖν μέγιστον αὐτῷ καὶ λαμπρότατόν ἐστι τῶν εἰργασμένων , ὁ πρὸς Κάσσιον καὶ Βροῦτον πόλεμος , ἐπὶ τῷ τὴν πατρίδα καὶ τοὺς πολίτας ἀφελέσθαι τὴν ἐλευθερίαν ἐπολεμήθη .
δημήτριος δέ , καὶ πρὶν εἰς τύχας ἐλθεῖν ἀναγκαίας , ἐλευθερῶν τὴν Ἑλλάδα καὶ τῶν πόλεων ἐξελαύνων τὰς φρουρὰς διετέλεσεν , οὐχ ὥσπερ Ἀντώνιος , ὅτι τοὺς ἐλευθερώσαντας τὴν Ῥώμην ἀπέκτεινεν ἐν Μακεδονίᾳ , σεμνυνόμενος 0 .
ἓν τοίνυν ἐστὶ τῶν ἐπαινουμένων Ἀντωνίου , τὸ φιλόδωρον καὶ μεγαλόδωρον , ἐν ᾧ τοσοῦτον ὑπεραίρει Δημήτριος ὥστε χαρίσασθαι τοῖς πολεμίοις ὅσα τοῖς φίλοις οὐκ ἔδωκεν Ἀντώνιος .
καίτοι ταφῆναί γε καὶ περισταλῆναι κελεύσας Βροῦτον ἐκεῖνος εὐδοκίμησεν ·
οὗτος δὲ καὶ τοὺς ἀποθανόντας τῶν πολεμίων πάντας ἐκήδευσε καὶ τοὺς ἁλόντας Πτολεμαίῳ μετὰ χρημάτων καὶ δωρεῶν ἀπέπεμψεν .
ὑβρισταὶ μὲν εὐτυχοῦντες ἀμφότεροι , καὶ πρὸς τρυφὰς ἀνειμένοι καὶ ἀπολαύσεις 0 .
οὐκ ἂν εἴποι δέ τις ὡς Δημήτριον ἐν εὐπαθείαις καὶ συνουσίαις ὄντα πράξεων καιρὸς ἐξέφυγεν , ἀλλὰ τῇ περιουσίᾳ τῆς σχολῆς ἐπεισῆγε τὰς ἡδονάς , καὶ τὴν Λάμιαν ὥσπερ τὴν μυθικὴν ἀτεχνῶς παίζων καὶ νυστάζων ἐποιεῖτο διαγωγήν 0 .
ἐν δὲ ταῖς τοῦ πολέμου παρασκευαῖς οὐκ εἶχεν αὐτοῦ τὸ δόρυ κιττόν , οὐ δὲ μύρων ὠδώδει τὸ κράνος , οὐ δὲ γεγανωμένος καὶ ἀνθηρὸς ἐπὶ τὰς μάχας ἐκ τῆς γυναικωνίτιδος προῄει , κοιμίζων δὲ τοὺς θιάσους καὶ τὰ βακχεῖα καταπαύων ἀμφίπολος Ἄρεος ἀνιέρου , κατὰ τὸν Εὐριπίδην , ἐγίνετο , καὶ δι ἡδονὴν ἢ ῥαθυμίαν οὐθὲν ἁπλῶς ἔπταισεν .
ἀντώνιον δέ , ὥσπερ ἐν ταῖς γραφαῖς ὁρῶμεν τοῦ Ἡρακλέους τὴν Ὀμφάλην ὑφαιροῦσαν τὸ ῥόπαλον καὶ τὴν λεοντῆν ἀποδύουσαν , οὕτω πολλάκις Κλεοπάτρα παροπλίσασα καὶ καταθέλξασα συνέπεισεν ἀφέντα μεγάλας πράξεις ἐκ τῶν χειρῶν καὶ στρατείας ἀναγκαίας ἐν ταῖς περὶ Κάνωβον καὶ Ταφόσιριν ἀκταῖς ἀλύειν καὶ παίζειν μετ αὐτῆς .
τέλος δέ , ὡς ὁ Πάρις , ἐκ τῆς μάχης ἀποδρὰς εἰς τοὺς ἐκείνης κατεδύετο κόλπους 0 ·
μᾶλλον δὲ ὁ μὲν Πάρις ἡττηθεὶς ἔφυγεν εἰς τὸν θάλαμον , Ἀντώνιος δὲ Κλεοπάτραν διώκων ἔφυγε καὶ προήκατο τὴν νίκην .
ἔτι Δημήτριος μέν , οὐ κεκωλυμένον , ἀλλ ἀπὸ Φιλίππου καὶ Ἀλεξάνδρου γεγονὸς ἐν ἔθει τοῖς Μακεδόνων βασιλεῦσιν , ἐγάνει γάνους πλείονας , ὥσπερ Λυσίμαχος καὶ Πτολεμαῖος , ἔσχε δὲ διὰ τιμῆς ὅσας ἔγημεν 0 ·
ἀντώνιος δὲ πρῶτον μὲν ὁμοῦ δύο γυναῖκας ἠγάγετο , πρᾶγμα μηδενὶ Ῥωμαίῳ τετολμημένον , ἔπειτα τὴν ἀστὴν καὶ δικαίως γαμηθεῖσαν ἐξήλασε τῇ ξένῃ καὶ μὴ κατὰ νόμους συνούσῃ χαριζόμενος ·
ὅθεν ἐκ γάμου τῷ μὲν οὐθέν , τῷ δὲ τὰ μέγιστα τῶν κακῶν ἀπήντησεν 0 .
ἀσέβημα μέντοι τοσοῦτον δι ἀσέλγειαν οὐθὲν ταῖς Ἀντωνίου πράξεσιν ὅσον ταῖς Δημητρίου πρόσεστιν 0 .
οἱ μὲν γὰρ ἱστορικοί φασι καὶ τῆς ἀκροπόλεως ὅλης εἴργεσθαι τὰς κύνας , διὰ τὸ τὴν μῖξιν ἐμφανῆ μάλιστα τοῦτο ποιεῖσθαι τὸ ζῷον ·
ὁ δὲ ἐν αὐτῷ τῷ Παρθενῶνι ταῖς τε πόρναις συνῆν καὶ τῶν ἀστῶν κατεπόρνευσε πολλάς ·
καὶ οὗ τις ἂν ἥκιστα τὰς τοιαύτας τρυφὰς καὶ ἀπολαύσεις οἴοιτο μετέχειν κακοῦ , τῆς ὠμότητος , τοῦτο ἔνεστι τῇ Δημητρίου φιληδονίᾳ , περιϊδόντος , μᾶλλον δὲ ἀναγκάσαντος , οἰκτρῶς ἀποθανεῖν τὸν κάλλιστον καὶ σωφρονέστατον Ἀθηναίων , φεύγοντα τὸ καθυβρισθῆναι .
συνελόντι δὲ εἰπεῖν , Ἀντώνιος μὲν ἑαυτὸν διὰ τὴν ἀκρασίαν , Δημήτριος δὲ ἄλλους ἠδίκησε 0 .
πρὸς μέντοι γονεῖς ἄμεμπτον ἑαυτὸν εἰς ἅπαντα παρέσχεν ὁ Δημήτριος ·
ἀντώνιος δὲ τὸν ἀδελφὸν τῆς μητρὸς ἐξέδωκεν ἐπὶ τῷ Κικέρωνα ἀποκτεῖναι , πρᾶγμα καὶ καθ ἑαυτὸ μιαρὸν καὶ ὠμόν , ὡς μόλις ἂν Ἀντώνιον ἐπ αὐτῷ συγγνώμης τυχεῖν , εἰ σωτηρίας τοῦ θείου μισθὸς ἦν ὁ Κικέρωνος θάνατος .
ἃ τοίνυν ἐπιώρκησαν ἀμφότεροι καὶ παρεσπόνδησαν , ὁ μὲν Ἀρτάβαζον συλλαβών , ὁ δὲ Ἀλέξανδρον ἀποκτείνας , Ἀντωνίῳ μὲν ἔχει τὴν πρόφασιν ὁμολογουμένην 0 ·
ἀπελείφθη γὰρ ἐν Μήδοις ὑπὸ Ἀρταβάζου καὶ προεδόθη ·
δημήτριον δὲ πολλοὶ λέγουσι ψευδεῖς αἰτίας , ἐφ οἷς ἔδρασε , πλασάμενον κατηγορεῖν ἀδικηθέντα , οὐκ ἀδικήσαντα ἀμύνασθαι .
πάλιν δὲ τῶν μὲν κατορθωμάτων αὐτουργὸς ὁ Δημήτριος γέγονε ·
καὶ τ οὐναντίον ὁ Ἀντώνιος , ἐν οἷς οὐ παρῆν , καλλίστας καὶ μεγίστας διὰ τῶν στρατηγῶν ἀνῃρεῖτο νίκας .
ἐξέπεσον δὲ τῶν πραγμάτων ἀμφότεροι μὲν δι αὑτούς , οὐ μὴν ὁμοίως , ἀλλ ὁ μὲν ἐγκαταλειφθείς , ἀπέστησαν γὰρ αὐτοῦ Μακεδόνες , ὁ δὲ ἐγκαταλιπών , ἔφυγε γὰρ τοὺς ὑπὲρ αὐτοῦ κινδυνεύοντας 0 1 ·
ὥστε τοῦ μὲν ἔγκλημα εἶναι τὸ δυσμενεῖς οὕτω πρὸς αὑτὸν ἀπεργάσασθαι τοὺς μαχομένους , τοῦ δὲ τὸ παρεσκευασμένην εὔνοιαν τοιαύτην καὶ πίστιν ἐγκαταλιπεῖν 0 .
τὸν δὲ θάνατον οὐδετέρου μὲν ἔστιν ἐπαινέσαι , ψεκτὸς δὲ ὁ Δημητρίου μᾶλλον 0 .
αἰχμάλωτός τε γὰρ ὑπέμεινε γενέσθαι , καὶ καθειρχθεὶς ἠγάπησεν ἐπικερδᾶναι τριετίαν , οἴνῳ καὶ γαστρὶ καθάπερ τὰ ζῷα χειροήθης γενόμενος 0 .
ἀντώνιος δὲ δειλῶς μὲν καὶ οἰκτρῶς καὶ ἀτίμως , οὐ μὴν ἀλλὰ πρό γε τοῦ κύριον γενέσθαι τὸν πολέμιον τοῦ σώματος ἑαυτόν ἐξήγαγεν .
ἆρά γε , ὥσπερ ὁ Σιμωνίδης φησίν , ὦ Σόσσιε Σενεκίων , τοῖς Κορινθίοις οὐ μηνίειν τὸ Ἴλιον ἐπιστρατεύσασι μετὰ τῶν Ἀχαιῶν , ὅτι κ ἀκείνοις οἱ περὶ Γλαῦκον ἐξ ἀρχῆς Κορίνθιοι γεγονότες συνεμάχουν προθύμως , οὕτως εἰκὸς τῇ Ἀκαδημείᾳ μή τε Ῥωμαίους μή τε Ἕλληνας ἐγκαλεῖν ἴσον φερομένους ἐκ τῆς γραφῆς ταύτης , ἣ τόν τε Βρούτου περιέχει βίον καὶ τόν Δίωνος , ὧν ὁ μὲν αὐτῷ Πλάτωνι πλησιάσας , ὁ δὲ τοῖς λόγοις ἐντραφεὶς τοῖς Πλάτωνος , ὥσπερ ἐκ μιᾶς ὥρμησαν ἀμφότεροι παλαίστρας ἐπὶ τοὺς μεγίστους ἀγῶνας 0 1 .
καὶ τὸ μὲν ὅμοια πολλὰ καὶ ἀδελφὰ πράξαντας μαρτυρῆσαι τῷ καθηγεμόνι τῆς ἀρετῆς ὅτι δεῖ φρονήσει καὶ δικαιοσύνῃ δύναμιν ἐπὶ τὸ αὐτὸ καὶ τύχην συνελθεῖν , ἵνα κάλλος ἅμα καὶ μέγεθος αἱ πολιτικαὶ πράξεις λάβωσιν , οὐ θαυμαστόν ἐστιν .
ὡς γὰρ Ἱππόμαχος ο ἀλείπτης ἔλεγε τοὺς γεγυμνασμένους παρ αὐτῷ καὶ κρέας ἐξ ἀγορᾶς ἰδὼν φέροντας ἐπιγνῶναι πόρρωθεν , οὕτω τόν λόγον ἐστὶν εἰκὸς τῶν πεπαιδευμένων ὁμοίως ἕπεσθαι ταῖς πράξεσιν , ἐμμέλειάν τινα καὶ ῥυθμὸν ἐπιφέροντα μετὰ τοῦ πρέποντος .
αἱ δὲ τύχαι , τοῖς συμπτώμασι μᾶλλον ἢ ταῖς προαιρέσεσιν οὖσαι αἱ αὐταί , συνάγουσι τῶν ἀνδρῶν τοὺς βίους εἰς ὁμοιότητα 0 .
προανῃρέθησαν γὰρ ἀμφότεροι τοῦ τέλους , εἰς ὃ πρ οὔθεντο τὰς πράξεις ἐκ πολλῶν καὶ μεγάλων ἀγώνων καταθέσθαι μὴ δυνηθέντες .
ὃ δὲ πάντων θαυμασιώτατον , ὅτι καὶ τὸ δαιμόνιον ἀμφοτέροις ὑπεδήλωσε τὴν τελευτήν , ὁμοίως ἑκατέρῳ φάσματος εἰς ὄψιν οὐκ εὐμενοῦς παραγενομένου 0 .
καίτοι λόγος τίς ἐστι τῶν ἀναιρούντων τὰ τοιαῦτα , μηδενὶ ἂν νοῦν ἔχοντι προσπεσεῖν φάντασμα δαίμονος μη δὲ εἴδωλον , Ἀλλὰ παιδάρια καὶ γύναια καὶ παραφόρους δι ἀσθένειαν ἀνθρώπους ἔν τινι πλάνῳ ψυχῆς ἢ δυσκρασίᾳ σώματος γενομένους δόξας ἐφέλκεσθαι κενὰς καὶ ἀλλοκότους , δαίμονα πονηρὸν ἐν αὑτοῖς τὴν δεισιδαιμονίαν ἔχοντας .
εἰ δὲ Δίων καὶ Βροῦτος , ἄνδρες ἐμβριθεῖς καὶ φιλόσοφοι καὶ πρὸς οὐδὲν ἀκροσφαλεῖς οὐ δ εὐάλωτοι πάθος , οὕτως ὑπὸ φάσματος διετέθησαν ὥστε καὶ φράσαι πρὸς ἑτέρους , οὐκ οἶδα μὴ τῶν πάνυ παλαιῶν τὸν ἀτοπώτατον ἀναγκασθῶμεν προσδέχεσθαι λόγον , ὡς τὰ φαῦλα δαιμόνια καὶ βάσκανα , προσφθονοῦντα τοῖς ἀγαθοῖς ἀνδράσι καὶ ταῖς πράξεσιν ἐνιστάμενα , ταραχὰς καὶ φόβους ἐπάγει , σείοντα καὶ σφάλλοντα τὴν ἀρετήν , ὡς μὴ διαμείναντες ἀπτῶτες ἐν τῷ καλῷ καὶ ἀκέραιοι βελτίονος ἐκείνων μοίρας μετὰ τὴν τελευτὴν τύχωσιν .
ἀλλὰ ταῦτα μὲν εἰς ἄλλον ἀνακείσθω λόγον .
ἐν τούτῳ δέ , δωδεκάτῳ τῶν παραλλήλων ὄντι βίων , τὸν τοῦ πρεσβυτέρου προεισαγάγωμεν .
διονύσιος ὁ πρεσβύτερος εἰς τὴν ἀρχὴν καταστάς εὐθὺς ἔγημε τὴν Ἑρμοκράτους τοῦ Συρακουσίου θυγατέρα , ταύτην , οὔπω τῆς τυραννίδος ἱδρυμένης βεβαίως , ἀποστάντες οἱ Συρακούσιοι δεινὰς καὶ παρανόμους ὕβρεις εἰς τὸ σῶμα καθύβρισαν , ἐφ αἷς προήκατο τὸν βίον ἑκουσίως .
διονύσιος δὲ τὴν ἀρχὴν ἀναλαβὼν καὶ κρατυνάμενος αὖθις ἄγεται δύο γυναῖκας ἅμα , τὴν μὲν ἐκ Λοκρῶν ὄνομα Δωρίδα , τὴν δὲ ἐπιχώριον Ἀριστομάχην , θυγατέρα Ἱππαρίνου , πρωτεύσαντος ἀνδρὸς Συρακουσίων καὶ Διονυσίῳ συνάρξαντος ὅτε πρῶτον αὐτοκράτωρ ἐπὶ τὸν πόλεμον ᾑρέθη στρατηγός .
λέγεται δ ἡμέρᾳ μὲν ἀμφοτέρας ἀγαγέσθαι μιᾷ καὶ μηδενὶ γενέσθαι φανερὸς ἀνθρώπων ὁποτέρᾳ προτέρᾳ συνέλθοι , τὸν δὲ ἄλλον χρόνον ἴσον νέμων ἑαυτὸν διατελεῖν ἑκατέρᾳ , κοινῇ μὲν εἰθισμένων δειπνεῖν μετ αὐτοῦ , παρὰ νύκτα δὲ ἐν μέρει συναναπαυομένων .
καίτοι τῶν Συρακουσίων ἐβούλετο τὸ πλῆθος τὴν ἐγγενῆ πλέον ἔχειν τῆς ξένης ·
ἀλλὰ ἐκείνῃ προτέρᾳ ὑπῆρχε τεκούσῃ τὸν πρεσβεύοντα τῆς Διονυσίου γενεᾶς υἱὸν αὐτῇ βοηθεῖν πρὸς τὸ γένος .
ἡ δὲ Ἀριστομάχη πολὺν χρόνον ἄπαις συνῴκει τῷ Διονυσίῳ καίπερ σπουδάζοντι περὶ τὴν ἐκ ταύτης τέκνωσιν , ὅς γε καὶ τὴν μητέρα τῆς Λοκρίδος αἰτιασάμενος καταφαρμακεύειν τὴν Ἀριστομάχην ἀπέκτεινε .
ταύτης ἀδελφὸς ὢν ὁ Δίων ἐν ἀρχῇ μὲν εἶχε τιμὴν ἀπὸ τῆς ἀδελφῆς , ὕστερον δὲ τοῦ φρονεῖν διδοὺς πεῖραν , ἤδη καθ ἑαυτὸν ἠγαπᾶτο παρὰ τῷ τυράννῳ .
καὶ πρὸς ἅπασι τοῖς ἄλλοις εἴρητο τοῖς ταμίαις ὅ τι ἂν αἰτῇ Δίων διδόναι , δόντας δὲ πρὸς αὐτὸν αὐθημερὸν φράζειν .
ὢν δὲ καὶ πρότερον ὑψηλὸς τῷ ἤθει καὶ μεγαλόφρων καὶ ἀνδρώδης , ἔτι μᾶλλον ἐπέδωκε πρὸς ταῦτα θείᾳ τινὶ τύχῃ Πλάτωνος εἰς Σικελίαν παραβαλόντος , κατ οὐδένα λογισμὸν ἀνθρώπινον ·
ἀλλὰ δαίμων τις , ὡς ἔοικε , πόρρωθεν ἀρχὴν ἐλευθερίας βαλλόμενος Συρακουσίοις , καὶ τυραννίδος κατάλυσιν μηχανώμενος , ἐκόμισεν ἐξ Ἰταλίας εἰς Συρακούσας Πλάτωνα καὶ Δίωνα συνήγαγεν εἰς λόγους αὐτῷ , νέον μὲν ὄντα κομιδῇ , πολὺ δὲ εὐμαθέστατον ἁπάντων τῶν Πλάτωνι συγγεγονότων καὶ ὀξύτατον ὑπακοῦσαι πρὸς ἀρετήν , ὡς αὐτὸς γέγραφε Πλάτων , καὶ τὰ πράγματα μαρτυρεῖ .